[bookmark: _Hlk154566662]Z A P I S N I K
 49. sjednice Vijeća Mjesnog odbora „Kralj Petar Svačić“ održane u petak, 21. ožujka 2025.
u 09,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Martina Cajner Vela, Ana-Marija Huzjan, Tamara Palijan i Taiba Redžepagić.
Predsjednica Vijeća Mjesnog odbora predlaže usvajanje Zapisnika s 47. i 48. sjednice Vijeća i otvara raspravu o istome. Budući da nema primjedbi na Zapisnike, Vijeće Mjesnog odbora „Kralj Petar Svačić“ jednoglasno usvaja Zapisnike s 47. i 48. sjednice Vijeća Mjesnog odbora „Kralj Petar Svačić“.
Predsjednica Vijeća Mjesnog odbora utvrđuje da su nazočne sve članice Vijeća te su stvoreni uvjeti za održavanje sjednice i pravovaljano odlučivanje.
[bookmark: _Hlk193803607]Predsjednica Vijeća Mjesnog odbora predlaže dopunu dnevnog reda s točkom pod rednim brojem 3. Postavljanje zvučne signalizacije na semaforu na raskrižju Ulice Ivana Gundulića i Hebrangove ulice, donošenje zaključka. 
DNEVNI RED:

1. [bookmark: _Hlk193803654][bookmark: _Hlk192758354][bookmark: _Hlk192755703]Izvješće o radu Vijeća Mjesnog odbora „Kralj Petar Svačić“ za 2024., donošenje
2. [bookmark: _Hlk193803909]Program rada Vijeća Mjesnog odbora „Kralj Petar Svačić“ za 2025., donošenje
3. [bookmark: _Hlk193804105]Postavljanje zvučne signalizacije na semaforu na raskrižju Ulice Ivana Gundulića i Hebrangove ulice, donošenje zaključka
4. [bookmark: _Hlk193808503]Prijedlog Odluke o izmjenama i dopunama Odluke o donošenju Generalnoga urbanističkog plana Grada Zagreba, mišljenje, daje se
5. [bookmark: _Hlk193808712]Prijedlog Odluke o izmjenama i dopunama Odluke o donošenju Prostornog plana Grada Zagreba, mišljenje, daje se
6. Pitanja i prijedlozi

Vijeće jednoglasno usvaja predloženi dnevni red. 

Ad 1. Izvješće o radu Vijeća Mjesnog odbora „Kralj Petar Svačić“ za 2024., donošenje

[bookmark: _Hlk193803965]Vijeće Mjesnog odbora „Kralj Petar Svačić, jednoglasno, nakon rasprave donosi sljedeći

IZVJEŠĆE O RADU 
Vijeća Mjesnog odbora „Kralj Petar Svačić“ za  2024. godinu
U 2024. godini  Vijeće Mjesnog odbora održalo je ukupno 12 sjednica.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davali članovi vijeća mjesnog odbora, građani, udruge građana i institucije kao što su škole, dječji vrtići i slično. 
Vijeće je tijekom 2024. godine donosilo zaključke povezane s neposrednom kvalitetom javnih usluga i sigurnošću prometa na području Mjesnog odbora „Kralj Petar Svačić“ od kojih izdvajamo sljedeće: 
1. Regulacija prometa na raskršću Žerjavićeve i Trga kralja Petra Svačića: skretanje prema jugu – na zahtjev građanke M. J. M.

2. Revizija parkirnih mjesta za invalide: raskršće Žerjavićeve i Gundulićeve – na zahtjev građanina L. K.

3. Povećanje redarstvenih akcija u suradnji s MUP-om zbog onečišćenja zelenih površina psećim izmetom – na zahtjev građanina L. K. 

4. Zaključak o ponovnoj procjeni i saniranju oštećenja na objektima nastalih uslijed zagrebačkog potresa
5. Zaključak o Kukovićevom bloku prema zahtjevu građanina D. F.
6. Zaključak o postavljanju klamerica prema zahtjevu građanina M. P. 
7. Zaključak o ukidanju rezerviranih parkirnih mjesta na uglu Žerjavićeva i Gundulićeve prema zahtjevu građanina D. F.
8. Zaključak o neispravnoj rasvjeti u parku na Trgu kralja Petra Svačića prema zahtjevu građanke R. Z. 
9. Zaključak o čišćenju Miramarskog podvožnjaka prema zahtjevu građanke A. Š. 
10. Kuća Hermana Bollea – inicijativa Društva povjesničara umjetnosti Hrvatske i Vijeća Mjesnog odbora „Kralj Petar Svačić“

11. Prijedlog za uklanjanje putokaza u Mihanovićevoj ulici ispred kbr. 32 

12. Revizija parkirnih mjesta kod Veleposlanstva Libije na zahjtev građana

13. Zahtjev za pojačanim nadzorom prometnog redarstva na lokaciji Gundulićeva ulica (raskršće s Ul. A. Hebranga)
14. Zaključci o korištenju prostora Mjesnog odbora
15. Uspostava pješačkog koridora za polaznike Osnovne škole Ivana Gundulića na k.č. 2168/1
16. Ponovno iscrtavanje parkirnih mjesta na Trgu kralja Petra Svačića
17. Devastacija travnjaka u Parku na Trgu kralja Petra Svačića vozilima gradskih službi, Podružnica Holdinga i izvođača radova

Ni jedan zaključak upućen nadležnim tijelima nije izvršen niti smo dobili bilo kakav pozitivni ili negativni odgovor.

PREDSJEDNICA VIJEĆA
Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. 
Predsjednica Vijeća nastavit će sa svakim radom koji će značiti poboljšanje kvalitete života u kvartu.

POTPREDSJEDNICA  VIJEĆA
Pomagala je predsjednici Vijeća, te obavljala i  sve poslove koji su joj se povjerili. Sudjelovala je u pripremi prioriteta za 2025. godinu.

ČLANOVI VIJEĆA
Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 4 članova od ukupno pet.
Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.
ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području, međutim u tome nije uvijek imalo podršku Vijeća gradske četvrti Donji grad niti nadležnih gradskih ureda.
Naime, rad Vijeća Mjesnog odbora nemoguće je ocijeniti ne uzimajući u obzir odgovor administracije viših instanci koji u našem radu dosljedno izostaje. Ne smatramo da je naš rad adekvatno podržan niti da više administrativne instance pokazuju dovoljnu brigu i skrb za mjesne odbore četvrti koja čini  srce našeg grada i koja zbog niza razloga zaslužuje i zahtijeva kvalitetniju, progresivniju i sveobuhvatniju pažnju. 

Ad 2. Program rada Vijeća Mjesnog odbora „Kralj Petar Svačić“ za 2025., donošenje

Vijeće Mjesnog odbora „Kralj Petar Svačić, jednoglasno, nakon rasprave donosi sljedeći

PROGRAM RADA VIJEĆA
MJESNOG ODBORA „KRALJ PETAR SVAČIĆ“
ZA 2025. GODINU

Na temelju Poslovnika i Pravila Vijeća Mjesnog odbora „Kralj Petar Svačić“, te sukladno Statutu Grada Zagreba, svoj program za 2025. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Kralj Petar Svačić“.

Vijeće Programom rada obvezno:
1. Donosi financijski plan 
1. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
1. Donosi Izvješće o radu Vijeće Mjesnog odbora „Kralj Petar Svačić“ 
1. Prati realizaciju Plana komunalnih aktivnosti i Programa održavanja komunalne infrastrukture
1. Raspravlja i donosi zaključke na osnovi zahtjeva građana
1. Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
1. Odlučuje o raspolaganju imovinom Mjesnog odbora

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji;

Program rada Vijeće Mjesnog odbora „Kralj Petar Svačić“ temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
1. pomoći u održavanju, opremanju i obnovi prostora mjesnog odbora;
1. podržavati realizaciju različitih aktivnosti programa udruga i udruženja građana;
1. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
1. nastojati kvalitetnije i temeljitije informirati građane o svim aktivnostima na području mjesnog odbora;
1. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
1. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.

Realizacija navedenog Programa rada ovisiti će o:
· sudjelovanju članova Vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.


Ad 3. Postavljanje zvučne signalizacije na semaforu na raskrižju Ulice Ivana Gundulića i Hebrangove ulice, donošenje zaključka
[bookmark: _Hlk193804602]Predsjednica Vijeća izvještava članove Vijeća da se Vijeću obratio ravnatelj Osnovne škole Ivana Gundulića s inicijativom roditelja djece sa molbom da se na raskrižju Ulice Ivana Gundulića i Hebrangove ulice postavi na semaforu zvučna signalizacija zbog slijepih i slabovidnih roditelja koji tom relacijom idu po svoju djecu.
Vijeće jednoglasno, nakon rasprave donosi sljedeći

[bookmark: _Hlk193805002]ZAKLJUČAK
o postavljanju zvučne signalizacije na semaforu na raskrižju Ulice Ivana Gundulića i Hebrangove ulice na inicijativu OŠ Ivana Gundulića

1. Vijeće Mjesnog odbora „Kralj Petar Svačić“ traži od nadležnih ureda, a na inicijativu ravnatelja Osnovne škole Ivana Gundulića i slijepih i slabovidnih roditelja djece i osnovne škole postavljanje zvučne signalizacije na semaforu na raskrižju Ulice Ivana Gundulića i Hebrangove ulice.

2. Ovaj Zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.

3. Ovaj zaključak dostavlja se Gradskom uredu za obrazovanje, sport i mlade na znanje.


Ad 4. Prijedlog Odluke o izmjenama i dopunama Odluke o donošenju Generalnoga urbanističkog plana Grada Zagreba, mišljenje, daje se
[bookmark: _Hlk193808738]Vijeće Mjesnog odbora, nakon rasprave jednoglasno donosi

ZAKLJUČAK

o Prijedlogu Odluke o izmjenama i dopunama Odluke o donošenju Generalnoga urbanističkog plana Grada Zagreba


1.  Vijeće Mjesnog odbora „Kralj Petar Svačić“ daje negativno mišljenje o Prijedlogu Odluke o 
      izmjenama i dopunama Odluke o donošenju Generalnoga urbanističkog plana Grada 
      Zagreba. 

2.   Ovaj Zaključak se dostavlja Vijeću Gradske četvrti Donji grad.


Ad 5. Prijedlog Odluke o izmjenama i dopunama Odluke o donošenju Prostornog plana Grada Zagreba, mišljenje, daje se

Vijeće Mjesnog odbora, nakon rasprave jednoglasno donosi


ZAKLJUČAK

o Prijedlogu Odluke o izmjenama i dopunama Odluke o donošenju Prostornog plana Grada Zagreba


1.	Vijeće Mjesnog odbora „Kralj Petar Svačić“ daje pozitivno mišljenje o Prijedlogu Odluke o izmjenama i dopunama Odluke o donošenju Prostornog plana Grada Zagreba. 

2.	Ovaj Zaključak se dostavlja Vijeću Gradske četvrti Donji grad.




Ad 6. Pitanja i prijedlozi
Nije bilo pitanja i prijedloga.

Sjednica je završila u 10,00 sati.
Zapisnik vodila Ana-Marija Huzjan.

KLASA: 024-08/25-003/677
URBROJ: 251-13-11-4/003-25-2
Zagreb, 21. ožujka 2025.








Predsjednica
Vijeća Mjesnog odbora
„Kralj Petar Svačić“

[bookmark: _GoBack]Ana-Marija Huzjan, v.r.

